Kommandanten vil se dig.
Sidste gang sluttede du med lidt af en Hollywood-cliffhanger.
Kammerat kommandant, jeg begynder et liv i Amerika -
men mit hjerte tilhører stadig mit hjemland.
Slip hende! Jeg vil ikke også miste dig!
VELKOMMEN TIL OKLAHOMA
Vågn op, Bon, det er en ørken. En ægte amerikansk ørken!
Du elsker jo westernfilm!
Har du noget risstivelse?
Nej. Vi har majsstivelse, for det her er USA, ikke Japan.
Cola, 88 cent.
Sådan gik det til, at Man med hans risstivelse -
- og jeg med min majsstivelse -
begge skrev et kodet brev med et produkt passende for lokaliteten.
Og et børnefly. Det bliver 10,62 dollar.
Jeg ville sende brevet til min kontakt i Paris. Min såkaldte parisiske tante.
Den kontakt ville sende det videre til Man i Hanoi.
Det trøstede mig at forestille mig Man læse mine breve -
i sit effektive nye kontor.
Ma chère tante.
Texas er brændende tørt -
og det hjælper med at fjerne enhver tvivl, jeg havde om at forlade mit hjem.
Bon mistede desværre sin familie under flugten.
De barbariske kommunisters raketter skånede hverken mor eller barn.
De blev begge begravet i Guam.
Jeg udformede min kodede besked -
- ved at lede efter de rette ord i den afskyelige bog af Richard Hedd.
Når ordet var fundet, noterede jeg sidetallet.
Så talte jeg linjen og ordet.
Seks ... seks.
Tallene kom til syne, hvis man penslede med en jodopløsning.
Med tre tal for hvert ord skulle sætningerne være præcise.
Selv en Hemingway havde måttet begrænse sig.
GENERALEN MISTER AUTORITET
Internationale nyheder: Det er nu to måneder siden Saigons fald.
Jeg overgav mig selv til den nådesløse prikken af magiske fingre -
og aftennyhederne.
Jeg kunne jeg ikke lade være med at tænke på generalen og den forfærdelige hændelse.
Hov, undskyld. Det havde jeg glemt.
Saigon, den 30. april, kl. 8.00.
Jeg må gå tilbage til Fort Chaffee og fortælle om flygtningelejren i Arkansas.
Der satte vi for første gang foden på det amerikanske fastland.
De første nordvietnamesiske tropper går ind i byen -
stuvet sammen i lastbiler med kommunisternes røde og blå flag.
Hr. general, måske er paradeuniformen ikke en god ide.
Mit folk har udstået forfærdelige prøvelser.
At se deres elskede general i fuld uniform -
vil indgyde dem fornyet styrke og ro.
FEM UGER FØR FORT CHAFFEE, ARKANSAS
Noget nyt fra Claude?
Ja, undskyld. Han nævnte, at han vil få Deres familie til L.A. snart -
men at agenturet også har plads hos dem.
Nej, jeg fører mit folk til det solrige Los Angeles.
Se der! Lad mig tage mig af det skadedyr!
Hvad med dig? Claude sponsorerer da også dig, ikke?
Jeg er ikke en prioritet, men jeg har fået kontakt til en gammel mentor i L.A.
Bare rolig, jeg kommer snart derud.
Det gør du, og skulle din mentor svigte dig, så kontakt mig straks.
Nå, hvad synes I om Amerika? Er I ved at falde til?
Regner det også ind hos jer?
I ser godt ud i jeres amerikanske tøj.
Nå, smager det?
Fru Xuan? Hvordan er maden?
Hvorfor smager du den ikke selv?
Hvor vover du at bære den uniform?
- Din hær er skyld i min søns død! - Giv mig min mand tilbage!
- Kom med min søn! - Få os ud af det her hul!
Din kujon!
Min kasket!
Du løj for os!
Ind! Skynd dig ind!
Hvorfor i alverden bebrejder de mig?
Måske er de fejlinformerede.
- Om hvad? - Om Dem og organisationen.
Det forlyder, at vi tabte på grund af korruption og inkompetence.
At fjenden ville have hævn for ondskab og tortur.
Hvem spreder disse løgne?
De ved, hvordan det er. Visse mennesker bliver aldrig tilfredse.
En, der kender mig godt, er ude efter mig.
General, de kvinder er bare vrede.
Det er maddikerne.
Hvorfor så angribe mig? Antyder du, at jeg er en maddike?
Hvorfor skulle mit folk ellers vende sig mod mig?
Medmindre nogen har infiltreret os. En sabotør. En sympatisør.
En spion!
En spion?
En bakterie, der gemte sig på vores fly!
Men det var dig, der valgte passagererne.
Du må gennemgå listen igen og rapportere, hvad du finder, til mig.
Et fuldt sikkerhedstjek. Vend hver en sten.
Når generalens paranoia får ny næring -
må man sørge for at holde sig på sikker afstand.
Heldigvis varede det ikke længe, før der kom svar -
fra min professor på universitetet.
Han indvilgede i at sponsorere mig og Bon.
"Perfekt," tænkte jeg.
"Jeg forbereder en vej, og generalens paranoia vil gå i sig selv igen."
Det troede jeg i alt fald.
Jeg ved ikke, hvad jeg skal sige. At komme ud før Dem er virkelig ...
Der er altid brug for spejdere.
Sikke en velsignelse.
Tak, fordi du trodsede tid og sted.
Hvordan kan det være, at du trods krigens ødelæggelser -
stadig er den charmerende dreng, jeg husker?
Nå, men vi starter med -
at præsentere dig for min sekretær, som også bliver din chef.
Lad os se, hvordan miss Mori reagerer på min daglige hilsen.
Konnichiwa, Sofia Mori-san. Ikaga desu ka?
Se nu her.
Dette er Amerika. Hvis du ikke vil tale engelsk, så rejs hjem.
Jamen det er et privilegium at være født som japaner, miss Mori.
Vær sød at lære mig et ord af dit smukke sprog.
- For resten, det er ... - Orientalske studier.
Han er vist optaget. Kan jeg tage imod en besked?
Ikke dårligt, vel?
Sikke en forvandling på ti år.
Kan du huske denne flaske?
Du gav mig den som tak, da du kom hjem fra Vietnam.
Efter min mors død.
Jeg er i øvrigt stadig taknemmelig for billetten.
Det var så lidt.
Du er faktisk kommet lige til tiden.
Vores fjender planlægger at udfase os -
og lægge os ind under asiatisk-amerikanske studier.
Gud hjælpe os.
De siger, vi er kolonister og imperialister.
De er imod selve ordet "orientalsk" -
som stammer fra latin og betyder solopgang, ikke?
Kan du sige mig, hvad der er anstødeligt ved solopgangen?
Jeg mener, du er orientaler.
- Halvt. - Det er netop min pointe.
Den perfekte symbiose af orientalsk og vestligt.
Jeg ved ikke, om det er sådan, jeg ser mig selv.
Jeg har en ide. Det vil være godt for dig. Måske endda terapeutisk.
Nå ...
På venstre side opregner du alle dine orientalske kvaliteter -
og til højre alt det, der modsiger de kvaliteter.
Altså alt det vestlige.
Man kan se det orientalske i din lille fine, lille næse -
men det vestlige skinner igennem i dine klare grågrønne øjne.
Bastarder er fremtiden, min kære dreng.
Jeg holder en lille sammenkomst i morgen aften.
Vi bejler til potentielle donorer, og du skal være med.
Nå, lad os se.
Et par let slidte klæder, du kan kigge på. Du tager bare.
Undskyld, jeg ville ikke ... Jeg løber næsten nøgen rundt.
Jeg har vist også noget her.
Og her er min skrædders adresse.
Hvis der er brug for ændringer, kan du bare sige det til ham.
Jeg troede ikke, du læste den slags bøger.
- Hvilken slags bøger? - Racistisk vrøvl.
Der er kommet en journalist. Han skal lave et interview.
Har jeg et interview?
Mærkede du støtte og solidaritet fra amerikanske studenteraktivister?
Ikke rigtigt.
Vi marcherede alle. Vi var på jeres side.
Virkelig? Hvis side var det?
Det vietnamesiske folks side.
Hvilket folk? Folket i nord eller folket i syd?
Dem alle sammen, tror jeg.
Vi ser alle ens ud, ikke?
Jeg mener ... Jeg kunne være Viet Cong.
Undercover. Hvordan kan du vide det?
Det er jeg selvfølgelig ikke. Jeg elsker Amerika.
Nå, dræbte du så nogen?
Med mine egne hænder?
Nej. Nej, jeg har aldrig dræbt nogen.
Du var her tidligere som udvekslingsstudent.
Hvordan føles det at komme tilbage efter ti år?
Jeg er i eksil fra mit hjem.
Jeg føler, jeg har vekslet håb med fortvivlelse.
Smil.
Undskyld, frue? Vil De lige gå ud af billedet et øjeblik?
Du må skifte vinkel, min ven.
Ma chère tante, jeg er endelig i Los Angeles.
Jeg bor i et løjerligt lille hus midt i byen.
Ikke tæt på noget særligt, men her er pænt.
Jeg gør stadig mit bedste for at tage mig af Bon -
men det er ikke nemt.
Han siger næsten ikke et ord.
Jeg tøver med at bruge det sprog, når jeg skriver til dig -
men røvhullet vil ikke engang vaske sig.
Jeg taler om snavs på snavs indtil et punkt, hvor ...
En opgave fra professor Hammer.
En liste, der sammenligner mine orientalske og vestlige kvaliteter.
Her. Lad mig give dig et eksempel.
Min vestlige side er snakkesalig.
Den orientalske side er ... hvad?
Hvad tror du? Gæt.
Den orientalske side af mig er ...
Ja, præcis. Det er det korrekte svar.
- Er det spisepinde, du har i håret? - Rend mig.
Et fyldt æg?
Alle professor Hammers fester starter altid med dem.
Han sammenligner sig selv med et æg.
Hvid udenpå og gul indeni?
"Åh, kaptajn, min kaptajn." Du kom. Alle tiders! Du ser godt ud.
Venner, det er min unge protegé, som jeg har fortalt om.
Hans mor var vietnameser, hans far var franskmand.
Dejlig kombination, som I kan se, men kompliceret.
Ikke sandt, min kære dreng?
Du skulle bare vide.
Jeg gav vores unge kaptajn en opgave.
Han skulle opremse sine vestlige og orientalske træk.
For at se, om han kunne begynde at løse -
den komplekse knude af modsigelser i kernen af hans psyke.
Vil du dele dine opdagelser med os?
Geoff, kan vi slukke for musikken?
Ja, vi slukker bare for den.
Modsætninger.
I centrum af problematikken står modsætninger.
Den vestlige side af mig ser modsætninger som noget, der skal overvindes.
Den orientalske side opfatter dem som noget, der skal udholdes.
Derfor accepterer den orientalske side af mig gerne modsætninger -
og når situationen tager en uventet drejning, siger jeg:
"Det forventede jeg."
Men det vestlige side siger: "Hvad? Hvorfor skete det?"
Den begynder straks at analysere.
Den orientalske side af mig føler sig -
godt tilpas blandt mange.
Men mit vestlige jer er altid klar til at indtage scenen.
Jeg tænker på to forskellige måder. Enten-eller med mit vestlige jeg -
og både-og med mit orientalske jeg.
Derfor sætter halvdelen af mig pris på uafhængighed -
mens den anden halvdel holder af indbyrdes afhængighed.
- Og den orientalske side af mig er ikke... - Godt.
Jeg tror, vi er med alle sammen. Det er godt.
Er han ikke skøn?
Og miss Mori ...
Undskyld, men din kimono distraherer mig.
Må jeg? Kom her. Det tager kun et øjeblik.
Japanerne kalder nakken for unaji.
Det er en af de mest erotiske dele af menneskekroppen.
Og de elsker at vise deres erotiske steder frem for fremmede.
Jeg synes bare, du bør lære mere om din arv.
Professor, jeg stammer fra Gardena.
Ingen spurgte JFK, om han talte gælisk og spiste kartofler hver aften.
Han opfører sig stadig som en feudalherre.
Jeg mener, det er trods alt 1970'erne.
Skuffede min unaji dig? Smugkiggede du ikke også?
Jeg kunne ikke sige ham imod.
- Undskyld. - Det er i orden.
Du spiller din rolle perfekt.
Jeg mener din rolle som nyankommen.
Du er meget ligefrem. Det er ikke særlig orientalsk.
Jeg er amerikaner.
Jeg ser dig.
Jeg ser, hvordan du opfører dig over for vores kære professor.
Du smiler som den gode asiatiske elev, du plejede at være.
Jeg genkender jakkesættet.
Du sårer mig, miss Mori -
men jeg kan klare det.
Når jeg står over for en uventet drejning, siger jeg:
"Ha! Det forventede jeg."
Hvad er det, du skjuler?
Er du sulten?
- Nej tak. - Kom nu, prøv det.
Jeg kan ikke lide cephalopoder.
Cephalopoder? Hvad er der med dig?
Du kan ikke lide æg. Du spiser du ikke blæksprutter.
Har du ikke hørt, at vi asiater formodes at spise alt?
Uha.
En særlig godbid fra din far.
Jeg fortryder nok, at jeg fortæller dig dette.
Åh, overgiv dig nu til din vestlige side.
At fortælle hemmeligheder er det mest spændende i verden.
Min mor lavede blæksprutte som en særlig lækkerbisken.
Det var først, da hun havde renset indvoldene -
at hun opdagede, vi ikke havde mere fiskesauce.
Så hun gik på markedet, og jeg blev efterladt alene hjemme.
Bare mig og blæksprutten.
Det er løgn. Er det overhovedet muligt?
Jeg markerede den forulempede sprutte -
så jeg ikke kom til at spise den ved en fejl, når den var tilberedt -
men selv en 14-årig burde have indset -
at hvis jeg ikke spiste den, ville en anden gøre det.
- Hvilken en skal jeg vælge? Den her. - Mor, nej!
- Nogle ville finde historien ... - Frastødende.
Frastødende er en massakre på tre millioner mennesker.
Tortur er frastødende, men onani?
Ja, jeg kneppede en blæksprutte og nød det.
Jeg skammer mig ikke. Jeg tror, verden ville være et bedre sted -
hvis vi rødmede ved ordet mord lige så meget som ved ordet onani.
Du skal være helt ærlig over for mig.
Hvor mange blæksprutter har du knaldet?
Blæksprutteknepper!
Han er en blæksprutteknepper. Den frække lille skid.
Her er jeg altså nødt til at spørge, hvad formålet var med denne aktivitet?
Tabte du din mission af syne?
Så langt fra.
Tværtimod. Jeg arbejdede meget hårdt de første syv uger i Los Angeles.
Jeg indsamlede oplysninger, udforskede alt grundigt -
og lærte alt, hvad jeg kunne ...
... om det sære overflodsland, jeg befandt mig i.
Jeg må sige, at jeg aldrig glemte min mission.
Lana?
- Velkommen til Los Angeles. - Tak.
Hr. general, velkommen til Deres nye hjem.
Hr. general?
Hvor ulækkert.
TI DAGE SENERE
Herovre, major. Hvorfor kan ingen af jer efterretningsfolk finde vores hus?
Madame! Og kaptajn! Jeg er vist kommet til rette sted.
Jeg kommer for at vise generalen min respekt.
Hvem? Nå, manden, der var general?
Hvad ved han om madlavning? Eller rengøring?
"Generalen" er sat ud af spillet.
Han har ikke lavet andet end at drive den af hele måneden.
Kom tilbage en anden gang.
Durian. Det har jeg ledt efter overalt!
Er det fra et kinesisk marked? Det må jeg hen at se på.
Min mor laver de lækreste ris med durian.
Hvordan har Deres mor det?
Hun har desværre hjemve.
Har vi ikke alle det?
Til Dem. En lille smag af hjemlandet.
Hvor har De dem fra? Ingen sælger dem her i landet.
Glem ikke, at jeg engang var eliteagent i det hemmelige politi.
Hej!
- Har du gjort det? - Gjort hvad?
Det, vi talte om i lejren, for fanden!
Bad jeg dig ikke lukke vinduet, når du ryger?
Jeg mener det med spionen.
Jeg har tænkt over det, hr. general.
Måske er der slet ingen spion.
Hvad snakker du om? Selvfølgelig er der det.
Hvordan kan De være så sikker?
Er der nogen derhjemme, der kan bekræfte det?
Jeg kom gående hen ad fortovet.
Ved du, hvad der faldt ned foran mig?
En af de der dæksler til en toiletcisterne.
En hvid porcelænstingest.
En skidetung ting.
Den faldt hele vejen fra femte sal.
Forstår du det ikke?
Det var et mordforsøg.
Jeg skal nok undersøge det.
Du skal ikke bare undersøge det.
Fang forræderen. Deaktiver denne oprørsaktivitet.
Neutraliser truslen.
- Er det forstået? - Javel, hr. general.
- Det kan jeg godt klare. - Hvad?
Du har været distraheret de sidste par uger.
Du er sej.
Du er den sejeste kvinde i hele verden.
Det ved jeg godt.
- Jeg har en tilståelse. - Jeg kan lide tilståelser.
Du er god til at lytte.
De små rynker ved dine øjne, når du smiler.
Det opmuntrende nik.
Du lader folk tro, at du er enig med dem i alt -
uden selv at sige et ord.
- Hvordan er din mor? - Min mor?
- Min mor er død. - Det er jeg ked af.
Hun var fra en lille landsby nordpå.
Hun kom ikke i skole. En meget from katolik.
Hun kunne udrette mirakler i køkkenet.
Især med blæksprutter.
En god lærer for sin søn.
Det lyder ikke, som om vi har noget til fælles.
Alligevel siger man, at hvis en mand er tiltrukket af en kvinde -
må hun have mindst ét træk til fælles med hans mor.
- Måske passer det ikke. - Måske gør det.
Trinh, en pige, jeg datede i Saigon, udtalte sine vokaler ligesom min mor.
Og Nicole, min kæreste, da jeg studerede i USA -
havde lange fingre ligesom min mor.
Og du og min mor ...
I har begge en underliggende optimisme.
Det er tåbeligt, men overdådigt.
- Miss Mori, jeg tror ... - Sofia. Vi har kneppet et stykke tid nu.
Sofia.
Jeg tror, jeg er forelsket i dig.
Din snyder. Du stjal min tilståelse.
Hvis vi får et forhold ...
- Har vi ikke det allerede? - Hvis vi bliver kærester ...
Du og jeg knepper.
Jeg er 46 år gammel. Jeg har gjort tingene på min egen måde hele livet.
Jeg ændrer mig ikke nu.
Du er selv ude om det, hvis du forelsker dig -
for jeg tror kun på fri kærlighed.
Med andre ord er denne kærlighed fri.
Hejsa.
Det er Bon.
Åh, din blodbror.
Skulle du ikke have en drink med Hao?
- Jeg tog ikke derhen. - Hvorfor?
- Fordi generalen ... - Hvad med generalen?
- Han bad om hjælp. - Hvad? Fra dig?
Til den butik, han åbner.
Sendte han dig ud i ærinder?
For hans butik. Hans vinhandel.
Vores general vil åbenbart åbne en spritbutik.
MIN KÆRE NEVØ, DET GLÆDER MIG AT HØRE ...
Fokuser. Undervurder aldrig generalen.
Husk, hvordan han undertrykte sin foragt for folk af blandet race -
da han forstod, han kunne bruge dig.
Han vil gøre alt for at få sin vilje.
Du afskrev ham.
Stor fejl.
Vi sporer kommunikationen med hans kontakter.
Vær forsigtig, min ven.
Hvem kender mig så godt?
De har aldrig henrettet nogen på gaden. Har De vel?
Nej, jeg vil ikke sige, jeg har gjort den slags -
men det, vi gjorde i Saigon ...
Hvordan kan du være så langsom?
Det er skrevet på engelsk. Det kan bare være et racistisk røvhul.
Nej, nogen underminerer mig hele tiden.
Det kan være armenieren fra spritbutikken på hjørnet.
Påstår du, at en armensk vinhandler i L.A. -
konspirerer mod mig -
og fik kvinderne i lejren i Arkansas til at kaste en sko efter mig?
I dag er din eneste chance for at genetablere mit lederskab -
som min kommunikationschef.
Undskyld?
Jeg har lige udnævnt dig.
Vask pistolen af!
Hej.
Hvordan kan de være så glade?
Hvordan kan de være så glade for at forlade deres hjemland som kujoner?
- Engang var de soldater. - Dæmp dig.
Og hvorfor er han så fed?
- Han har altid været fed. - Men ikke så fed.
Smil.
Kom nu, mand!
Hvad er alle de billeder til?
Hvad er der så godt ved en fest for en flok kujoner?
Generalen gav mig en ordre.
Smil, dit røvhul!
Kom nu, Bon.
Generalen sagde, at denne fest bliver grundfjeldet -
hvorpå vi bygger vores nye hjemland her i Amerika.
Man kan ikke have to hjemlande.
Et hjemland er et hjemland, fordi der kun er et.
Jamen dog, det er Tran Thuyet Son.
Det er længe siden, nogen har udtalt mit navn så perfekt -
men jeg bliver kaldt Sonny nu.
Ligesom Sonny Bono?
Hvornår så jeg dig sidst?
Til seminaret for det vietnamesiske elevråd?
- Hvor vi var uenige. - Vi skændtes om et Ho Chi Minh-citat.
"Intet er mere dyrebart end uafhængighed og frihed".
Samt om dettes anvendelse på vores nation.
Jeg kan huske, du hidsede dig op og råbte: "Intet! Intet!"
Du kastede med din lærebog.
Du brækkede bogryggen.
Dengang betragtede jeg dig som en CIA-stipendiat.
Meget morsomt.
Men hvad laver du så her?
Dropper du monsunsæsonen for at nyde solen i Californien?
Ja. Jeg indrømmer, at min side tabte. Er du glad nu?
Måske ikke ligefrem glad, men de får en chance for uafhængighed og frihed -
nu da USA endelig har trukket sig ud.
Hvad så med at tage tilbage og genopbygge landet med dem?
Nå nej, du er jo amerikaner nu. Jeg siger det bare.
Jeg har ret til at have meninger om mit hjemland.
Jeg er lige så vietnamesisk som dig. Faktisk ...
... så er jeg mere vietnameser end dig. Biologisk set.
Jeg siger det bare.
Hvad laver du her?
En avisartikel.
Ingen historie er for lille.
For resten, navnet ...
Jeg forstår hans patriotisme, men i USA er gul ikke synonymt med noget godt.
Tag nu urin.
For en asiatisk butiksejer er det at skyde sig selv i foden.
- Sig det ikke til generalen. - Jeg må hellere få nogle citater.
Der er mere, hvor det kom fra.
Jeg ved, I har oplevet øjeblikke af modløshed.
Hvordan ved jeg det? For det har jeg også selv.
I har alle hørt sladderen, og jeg skal ikke benægte den.
Siden jeg kom til dette land ...
... har jeg ... "drevet den af" dagen lang.
Men så sagde min kone noget, der virkelig trængte ind.
Jeg åbnede skraldespandene for at smide sprutflaskerne ud -
men så slog det mig, at det ville være spild.
Og nu ser I den logiske konsekvens af den afsløring.
Drop vanen, men smid ikke flaskerne ud.
Hvad sagde min kone den dag?
Hun sagde ...
"Skat, husk, hvem du er."
Vores hær tabte.
Vil andre rotter forlade den synkende skude?
Denne skude synker ikke.
I har sikkert set de ondsindede skriblerier -
på muren udenfor.
Det berygtede fotografi blev -
endnu engang brugt imod os.
Det får os til at ligne slagtere!
Det er sådan, Amerika ser os.
Men vi ved, det er løgn!
Vi ved, at manden, der blev skudt, var morder.
Nu bruger en af vores egne -
dette billede til at sælge den samme løgn!
- Udryd kakerlakken! - Dræb slangerne!
- Udslet skadedyrene! - Skær halsen over på ham!
Skær muldvarpens hals over! Skær muldvarpens hals over!
- Hvem tror du, det er? - Hvem, der er hvad?
Hvorfor tror du, vi venter her? Jeg taler om spionen.
- Jeg er ligeglad. - Tydeligvis.
Men hvem det end er, skal han dræbes.
Tak for dit omhyggelige svar.
Nå, her står vi så nu, ikke?
Jeg så nyhederne om den sidste helikopter -
der lettede fra det amerikanske kompleks igen og igen.
Jeg håbede at få dig at se.
Undskyld, jeg ikke kontaktede dig, men den evakuering var fandeme hård.
Jeg kunne ikke få Ý Vi med.
Der var ingen hjemme hos hende.
Jeg drønede rundt i distriktet på generalens Harley -
og ledte efter hende i alle gader, kroge, sprækker og gyder.
Men til ingen nytte.
Den sidste helikopter var ved at lette.
Jeg har ikke grædt over en pige i 30 år, men skide Ý Vi ...
Det gør mig ondt.
Nå, men det har været noget af et helvede -
med alle dine kolleger, der kaster mudder på hinanden.
Kun spionen siger, der ikke er nogen spion.
Claude gav mig en gave. En .44 AutoMag.
Er der nogen, der har noget imod en lille tår?
Du ser ud til at trænge til en.
Det er major Oanh.
Oanh? Er han spion?
Hvem af de to? Spisepinden?
Dumplingen.
- Den fede Oanh? - Ja.
Hvor får du den ide fra?
Tja, han er involveret i en slags forretning.
Hvilken slags forretning?
Jeg tror, det har noget med slik at gøre.
Slik?
Det betyder, han har kontakter i Saigon.
Han sagde, han brugte sin baggrund i det hemmelige politi i forretningerne.
Fede Oanh modtager harmløst slik.
Det ville ingen fatte mistanke til.
Hans fars familie kommer fra Kina.
Alle ved, at man ikke kan stole på den race.
Det smager ikke som et budskab.
Han er for fed til at være spion.
Måske.
Men der er fordele ved en spion, der virker afvæbnende.
Svært at sige. Vi kan vel tjekke med Saigon.
Tro det eller ej, men dit navn blev også nævnt.
- Virkelig? - Ja. Det er sjovt, ikke?
Jo. Meget sjovt.
Hvordan behandler professor Hammer dig for resten? Godt?
- Ja, ja. Må jeg spørge dig om noget? - Ja.
Hvorfor fik du ikke generalens familie ud af flygtningelejren noget før?
- Han ventede ved telefonen hver dag. - Det ved jeg godt.
Det er svært at sige. Han skulle være USA taknemmelig.
Nogle gange er det godt at minde folk om, hvor meget de skylder en.
Godnat, knægt.
- Glem det. - Jeg tager lige telefonen.
Ignorer den nu bare.
Nej! Jeg er stadig på arbejde. Hold så op.
Orientalske studier, institutlederens kontor.
Javel.
Ja, lige et øjeblik.
Han siger, han er din chef.
- Hvad? - Jeg troede, det var mig.
Hallo?
Kan du huske vores kinesiske ven? Ham med den søde tand?
Jeg undersøgte det lidt, og det lader til, at hans slægtninge derhjemme -
er i sikkerhed og har det godt.
I mellemtiden er alle vores slægtninge blevet fængslet -
i deres såkaldte omskolingslejre!
Vi sulter og dør!
Gør dit arbejde!
Gør det af med ham, for fanden. Din idiot, sådan stikker man ikke!
Hårdere!
Dø!
- Spis. - Jeg er ikke sulten.
- Du skal spise. - Jeg skal ikke noget.
- Hvis du ikke spiser, bliver du syg. - Så dør jeg. Flyt dig så.
- Hvornår har du sidst været i bad? - Det kan jeg ikke huske.
Har generalen nævnt din lugt?
Aldrig. Flyt dig.
Du stinker som en rotte. Hvad med at tage hensyn til den, du bor sammen med?
Som du gjorde, da du kom herhen for at knalde den japanske kvinde?
Kineser eller koreaner, eller hvad hun er.
Hun ... Det er en privat sag.
Jeg fandt mig i, at du gjorde det foran min kone og søn.
Det var ikke her.
Vi gjorde det ... i soveværelset.
Bon? Bon, vi skal af sted.
Bon, vi går nu.
Hør her. Du må hjælpe mig.
Major Oanh er muldvarpen.
Hvem siger det?
Generalen.
Oanh? Dumplingen?
SKAL JEG DRÆBE MAJOREN?
Skal jeg dræbe majoren?
Det kan jeg da hjælpe med.
Oversat af: Neel Rocco